בית דג'ן (נפת שכם)

בֵּית דַ֫גַ'ן (בערבית: بيت دجن) הוא כפר פלסטיני במחוז שכם, במזרח השומרון, 10 ק"מ מזרחית לשכם, בגובה של כ-520 מ' מעל פני הים. לפי נתוני הלשכה הפלסטינית המרכזית לסטטיסטיקה, מנה הכפר כ-4,229 נפש באמצע שנת 2016. תושבי הכפר מייחסים את השם לאל הכנעני דגון, בדומה למקור השם של בית דגן שבשפלה. החוקר הבריטי בן המאה ה-19 קלוד קונדר הציע לזהות את בית דג'ן עם היישוב השומרוני דגון, שנזכר בכתבי השומרונים מהמאה השביעית. במפקד 1922 שנערך על ידי שלטונות המנדט הבריטי, הייתה אוכלוסיית הכפר 487 מוסלמים, ובמפקד 1931 היא גדלה ל-548 מוסלמים אשר שכנו ב-118 בתים. בסקר הכפרים ב-1945 האוכלוסייה בכפר הייתה 750 תושבים מוסלמים, ושטח הקרקע הכולל של הכפר היה 44,076 דונם. לאחר הסכמי שביתת הנשק בתום מלחמת העצמאות בשנת 1949, עברה בית דג'ן משליטה בריטית לירדנית. בסקר האוכלוסין הירדני משנת 1961 נמנו בכפר 926 תושבים. בעקבות מלחמת ששת הימים עבר בית דג'ן משליטה ירדנית לישראלית. בשנת 1971 הופקעו 199 דונמים מאדמות הכפר לטובת ההתנחלויות חמרה ומכורה וכן הופקעו 54 דונם להקמת בסיס צבאי בחלקו המזרחי של הכפר. בעקבות הסכמי אוסלו הוגדרו 10,158 דונם שהם 38% מאדמות הכפר כשטח B, ו-16,720 דונם שהם 62% הוגדרו כשטח C. בשנת 2011 תוקנו גבולות הכפר על ידי המשרד הפלסטיני לשלטון המקומי, של הרש"פ ושטח הכפר צומצם לכ-26,878 דונם. בנובמבר 2019, במסגרת "פעולת תג מחיר", רעולי פנים השחיתו 20 מכוניות וריססו כתובות בעיירה. בשנת 2020 הוקם מאחז לא חוקי על אדמות הכפר, והתושבים החלו בהפגנות בימי שישי במחאה. במרץ 2021 נהרג תושב הכפר מירי קצין צה"ל במהלך ההפגנה. ביולי 2022 הוקמה בכפר אנדרטה לזכר מחבלים מארגוני טרור. ב-7 בספטמבר 2022 ניסה מחבל לחטוף נשק מחייל בכפר. החייל נאבק במחבל וירה באוויר. המחבל נפצע קל כנראה מכוויה של הנשק וטופל על ידי החיילים באזור. Barron, J. B., ed. (1923). Palestine: Report and General Abstracts of the Census of 1922. Government of Palestine. Conder, Claude Reignier; Kitchener, H. H. (1882). The Survey of Western Palestine: Memoirs of the Topography, Orography, Hydrography, and Archaeology. Vol. 2. London: Committee of the Palestine Exploration Fund. (p. 162) Dauphin, Claudine (1998). La Palestine byzantine, Peuplement et Populations. BAR International Series 726 (בצרפתית). Vol. III : Catalogue. Oxford: Archeopress. ISBN 0-860549-05-4. (p. 771) Department of Statistics (1945). Village Statistics, April, 1945. Government of Palestine. Hadawi, Sami (1970). Village Statistics of 1945: A Classification of Land and Area ownership in Palestine. Palestine Liberation Organization Research Center. Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft. ISBN 3-920405-41-2. (p. 132) Mills, E., ed. (1932). Census of Palestine 1931. Population of Villages, Towns and Administrative Areas. Jerusalem: Government of Palestine. Palmer, E. H. (1881). The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Committee of the Palestine Exploration Fund. (p. 180) מדיה וקבצים בנושא בית דג'ן בוויקישיתוף Welcome to Bayt Dajan Beit Dajan, Welcome to Palestine Survey of Western Palestine, Map 12: IAA, Wikimedia commons Beit Dajan village profile, המכון למחקר יישומי - ירושלים, ARIJ Beit Dajan, aerial photo, ARIJ Beit Dajan מפקד אוכלוסין 2016, באתר של הלשכה הפלסטינית המרכזית לסטטיסטיקה قرية بيت دجن / نابلس | موسوعة القرى الفلسطينية, palqura.com (בערבית) Conder, 1876, p. 196 Barron, 1923, Table IX, Sub-district of Nablus, p. 24 Mills, 1932, p.60 بيت دجن - Bayt Dajan - בית דג'ן (נפת שכם), באתר palestineremembered, ‏2007 Government of Jordan, Department of Statistics, 1964, p. 25 The Applied Research Institute – Jerusalem, Beit Dajan Village Profile, ‏2014 הגר שיזף, אלמונים הציתו מכוניות וריססו כתובות גרפיטי בארבעה כפרים פלסטיניים בגדה, באתר הארץ, 22 בנובמבר 2019 גדעון לוי ואלכס ליבק, תושבי בית דג'ן סירבו להיכנע לגזל אדמותיהם. קצין צה"ל ירה באחד מהם בראש, באתר הארץ, 26 במרץ 2021 בלעדי: ח"כ כסיף ביקר באנדרטה לזכר מחבלים בכירים, באתר הקול היהודי אמיר בוחבוט, שלומי הלר‏, תיעוד: פלסטיני ניסה לחטוף נשק לחייל בכפר סמוך לשכם - ונעצר, באתר וואלה, 7 בספטמבר 2022